**Pressemeddelelse:**

Kulturskoler i Nordjylland

Fredag 3. november 2017

|  |
| --- |
| Nordjysk Ungdomssymfoniorkester samles til stævne i Fjerritslev |
|  |
| **I weekenden 11.-12. november mødes omkring 80 børn og unge orkestermusikere fra Nordjyllands Ungdomssymfoniorkester til et weekendstævne i Fjerritslev. Stævnet kulminerer søndag med en stor koncert.** |
|  |
| Det er Kulturskoler i Nordjylland (KiN), der står bag Nordjyllands Ungdomssymfoniorkester, og stævnerne går på tur mellem de nordjyske musik- og kulturskoler. Til dette stævne har Jammerbugt Kulturskole værtskabet, og flere af kulturskolens egne elever er med på stævnet. Stævnet giver de unge orkestermusikere den fantastiske oplevelse af at være en del af et større symfoniorkester, så de rigtigt fornemmer lyden fra de mange instrumenter.  NUS fejrer ved dette stævne 200 år for Niels W. Gade med Gades musik fra balletten Napoli, ’I den blå grotte’, og 150 år for Fini Henriques med ’Vølund smed’ ouverturen.  Derudover spiller NUS Festmarchen fra ’Kongefilmen’ af Emil Reesen. Som en sjov detalje kan det tilføjes, at stævnets dirigent, Verner Nicolet, som teenager og medlem af Radioens Junior Ensemble spillede netop dette værk under ledelse af Emil Reesen selv.  StrygerEnsemblet spiller musik af Daniel Marinescu, som violin pædagog fra Holstebro og som har været lærer for Niels Bjerre, som er StrygerEnsemblets dirigent. Alt i alt et meget dansk program for dette stævne.  Der holdes fire stævner fordelt over året, og mange af deltagerne er gengangere i orkestret. De kommer igen, fordi de hygger sig rigtig meget sammen og samtidig bliver udfordret musikalsk. Det er jo glædeligt i sig selv, men hertil har KiN det formål med orkestret at styrke den symfoniske musik i regionen.    Under stævnet bor alle på Fjerritslev Gymnasium, og her er der god tid til at hygge, få nye venner og spille masser af musik. Stævnet i november kulminerer på sædvanlig vis med en stor koncert som afslutning på en musikalsk weekend. Koncerten afholdes på Fjerritslev Gymnsium søndag kl 14, og der er gratis adgang for alle.    Ved både koncert og under stævnet dirigeres Ungdomssymfoniorkestret af Verner Nicolet; dansk fløjtenist og dirigent, som tidligere har været en del af Det Kongelige Kapel både som fløjtenist og formand. Strygerensemblet dirigeres af Niels Bjerre. |
|  |

# Kontakt

For yderligere informationer, før og under stævnet, kontakt Per Gregersen, Jammerbugt Kulturskole, på tlf. 4191 3244 eller på mail: [peg@jammerbugt.dk](mailto:peg@jammerbugt.dk)

# Fakta

* Fjerritslev Gymnasium, Skovbrynet 9, 9690 Fjerritslev
* NUS – Nordjyllands Ungdomssymfoniorkester – henvender sig til alle unge i regionen, som spiller et orkesterinstrument, og som har spillet i flere år. Ved NUS-stævnerne har eleverne mulighed for at deltage i et fuldt udbygget symfoniorkester. Der afholdes tre årlige weekendstævner i NUS-regi samt et sommerstævne på 5 dage.
* NUS er et produkt af det unikke samarbejde mellem de 10 musik- og kulturskoler i Region Nordjylland og er støttet af ”Den regionale Kulturaftale”. Lær mere om Kulturskoler i Nordjylland [her](https://www.youtube.com/watch?v=GihEfLWCpJA).
* Du kan læse mere om NUS i vores flyer, som du finder her: [NUS-flyer](http://kulturskolerinordjylland.dk/wp-content/uploads/NUS-flyer_ENDELIG.pdf). Du kan også se [en lille video](https://www.youtube.com/watch?v=BiXiSJ4XZpg) fra sommerens NUS-stævne, hvor NUS’erne spillede ved Opera i Rebild, og hvor nogle af dem fortæller om, hvorfor de bare er vilde med NUS!

Læs mere om ungdomsorkestret og om dette stævne på [www.kulturskolerinordjylland.dk](http://www.kulturskolerinordjylland.dk)

# Program: (Ændringer i programmet kan forekomme)

**Lørdag den 11. november**

09.00 Indkvartering på skolen

09.30 Velkomst i hallen

09.45 Prøve i ensemblerne

12.00 Frokost (madpakke)

12.30 Gruppeprøver

14.00 Prøve i ensemblerne

15.15 Forfriskning

15.45 Prøve på fællesnummer

16.30 Afgang til svømmehallen -åben 16.30-18.00

18.30 Aftensmad

19.30 Hygge – tag kortspil og brætspil med

22.00 God nat

**Søndag den 12. november.**

08.00 God morgen, oprydning i soverum, baderum i hallen åben

08.30 Morgenmad

09.30 Prøver i ensemblerne

12.00 Frokost

12.45 Generalprøve

14.00 Koncert